“หุ้นเอเชีย” ผันผวน นลท.จับตา “แบงก์ชาติออสซี่” ประกาศดอกเบี้ยวันนี้
“ตลาดหุ้นเอเชีย” ผันผวน นักลงทุนจับตาแบงก์ออสเตรเลียประกาศดอกเบี้ยนโยบายวันนี้ โดยนักเศรษฐศาสตร์เสียงแตกในประเด็นที่ว่า RBA จะระงับ หรือเดินหน้าวงจรการปรับขึ้นดอกเบี้ยนโยบาย
“ตลาดหุ้นเอเชีย” ผันผวน นักลงทุนจับตาแบงก์ออสเตรเลียประกาศดอกเบี้ยนโยบายวันนี้ โดยนักเศรษฐศาสตร์เสียงแตกในประเด็นที่ว่า RBA จะระงับ หรือเดินหน้าวงจรการปรับขึ้นดอกเบี้ยนโยบาย
4 เม.ย. 2566

ผู้สื่อข่าวรายงานว่า ตลาดหุ้นเอเชีย เปิดผสมผสานในวันนี้ ก่อนธนาคารกลางออสเตรเลีย (RBA) จะประกาศการตัดสินใจเรื่องอัตราดอกเบี้ยนโยบายในวันนี้ โดยนักเศรษฐศาสตร์เสียงแตกในประเด็นที่ว่า RBA จะระงับ หรือเดินหน้าวงจรการปรับขึ้นดอกเบี้ยนโยบาย
ทั้งนี้ ดัชนีนิกเกอิเปิดภาคเช้าที่ระดับ 12.43 จุด หรือ -0.04% สู่ระดับ 28,175.72, ดัชนีฮั่งเส็งเปิดภาคเช้าที่ระดับ 20,364.36 จุด ลดลง 44.82 จุด หรือ -0.22% และดัชนีเซี่ยงไฮ้คอมโพสิตเปิดภาคเช้าที่ระดับ 3,277.34 จุด เพิ่มขึ้น 0.78 จุด หรือ +0.02% 
ด้านนักเศรษฐศาสตร์ 16 รายจากทั้งหมด 37 รายในผลสำรวจที่จัดทำโดยสำนักข่าวรอยเตอร์คาดการณ์ว่า RBA จะปรับขึ้นดอกเบี้ยนโยบายจากระดับปัจจุบันที่ 3.6% สู่ 3.85%
ขณะที่นักเศรษฐศาสตร์อีก 21 คนคาดการณ์ว่า RBA จะตรึงอัตราดอกเบี้ยนโยบาย โดยดัชนี S&amp;P/ASX 200 ของออสเตรเลียปรับตัวขึ้น 0.12% ในช่วงเช้าวันนี้
ส่วนดัชนีหลัก 2 ใน 3 ของตลาดหุ้นสหรัฐปิดบวกเมื่อวันจันทร์ (3 เม.ย.66) แม้การที่โอเปกพลัสลดกำลังการผลิตน้ำมันดิบเพิ่มเติม จะสร้างความตื่นตระหนกเรื่องเงินเฟ้อและเศรษฐกิจถดถอย
ขณะที่ดัชนีเฉลี่ยอุตสาหกรรมดาวโจนส์ปรับตัวขึ้น 0.98% ขณะที่ ดัชนี S&amp;P500 บวก 0.37% แต่ดัชนี Nasdaq Composite ลดลง 0.27%